CELEX: 62021TN0507
Language: sk
Date: 2021-08-16 00:00:00
Title: Vec T-507/21: Žaloba podaná 16. augusta 2021 – Migadakis/ENISA

18.10.2021   
            
            
               SK
            
            
               Úradný vestník Európskej únie
            
            
               C 422/23
            
         
      Žaloba podaná 16. augusta 2021 – Migadakis/ENISA
      (Vec T-507/21)
      (2021/C 422/31)
      Jazyk konania: francúzština
      
         Účastníci konania
      
      
         Žalobca: Ioannis Migadakis (Atény, Grécko) (v zastúpení: K. Bicard, advokátka)
      
         Žalovaná: Agentúra Európskej únie pre kybernetickú bezpečnosť (ENISA)
      
         Návrhy
      
      Žalobca navrhuje, aby Všeobecný súd:
      
                  —
               
               
                  rozhodol, že jeho návrh je prípustný a dôvodný,
               
            
                  —
               
               
                  zrušil rozhodnutie, ktoré sa ho týka,
               
            
                  —
               
               
                  uložil ENISA povinnosť nahradiť trovy konania,
               
            
                  —
               
               
                  vyhradil žalobcovi právo predložiť všetky ostatné skutkové a právne dôvody, ktoré majú byť uvedené včas a na určenom mieste,
               
            
                  —
               
               
                  vyhradil žalobcovi právo predložiť nad rámec dokumentov uvedených v tejto žalobe všetky ďalšie dokumenty, a to včas a na určenom mieste,
               
            
                  —
               
               
                  vyhradil žalobcovi všetky ostatné práva, nároky, žalobné dôvody a žalobné návrhy.
               
            
         Dôvody a hlavné tvrdenia
      
      Na podporu svojej žaloby žalobca uvádza tri žalobné dôvody.
      
                  1.
               
               
                  Prvý žalobný dôvod je založený na porušení právneho rámca. Žalobca najmä tvrdí, že oznámenie o voľnom pracovnom mieste nestanovovalo skúšku na diaľku a že neposkytol svoj súhlas s písomnou a ústnou skúškou na diaľku. Žalobca ďalej uvádza, že nemal možnosť výberu medzi prezenčnou a diaľkovou skúškou. Okrem toho podľa žalobcu skúška na diaľku v júli 2020 nebola odôvodnená, pretože Grécko bolo v zelenej zóne od 4. mája 2020, čo je dátum skončenia obmedzenia pohybu. Napokon žalobca trvá na tom, že bol vylúčený z dôvodu získania 60 bodov zo 100, zatiaľ čo za kandidátov spĺňajúcich podmienky sa považovali tí, ktorí získali 75 bodov zo 100, pričom spresňuje, že oznámenie neobsahovalo nijaký údaj, pokiaľ ide o úroveň bodov, ktorá má byť dosiahnutá.
               
            
                  2.
               
               
                  Druhý žalobný dôvod je založený na porušení zásady rovnosti z dôvodu, že výberové konanie sa uskutočnilo v zlých podmienkach. So žalobcom sa tak nezaobchádzalo rovnako ako s ostatnými kandidátmi.
               
            
                  3.
               
               
                  Tretí žalobný dôvod je založený na porušení zásady objektivity hodnotenia. Žalobca v tejto súvislosti uvádza, že otázky ústnej a písomnej skúšky, ako aj hodnotenie odpovedí žalobcu neboli objektívne.